
Prodajemo zemlju u urbanoj zoni, općina ne dopušta gradnju stambenog objekta na njemu (zbog nama nepoznatog razloga). Da li potencijalog kupca moramo upoznati s tim ili tu stvar možemo prešutjeti?


* 
* 
* 
* 
* 
* 
* 

 
Moram li kupca upoznati sa svim detaljima robe?

Musliman uvijek treba biti iskren. Ne smije činiti ljudima ono što ne bi volio da njemu drugi učine. Uzvišeni Allah kaže: **“O vjernici, bojte se Allaha i budite sa onima koji su iskreni.”** ( Et-Tevbe, 119.)


Enes b. Malik prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: “*Čovjek neće biti pravi vjernik sve dotle dok svom bratu ne bude želio ono što želi sebi.*” (Buharija i Muslim.)


Na osnovu toga konstatiramo: obavezno je upozoriti kupca na mahanu robe, u protivnom to je prijevara i obmana, a u tome Svemogući Allah ne daje nikakvog blagoslova. Hakim b. Hizam b. Huvejlid prenosi da je Poslanik, ﷺ, jednom prilikom rekao: “*Kupac i prodavac imaju pravo na izbor sve dok se ne raziđu; ako budu iskreni i kažu mahane robe, Allah će blagosloviti njihovu trgovinu, a ako zataje i slažu, Allah će lišiti njihovu trgovinu blagoslova.*” (Buharija i Muslim.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


